*Likumprojekts*

**Grozījumi Kriminālprocesa likumā**

1. Papildināt 12. panta ceturto daļu ar trešo un ceturto teikumu šādā redakcijā:

"Personas datu apstrādi kriminālprocesā nosaka īpašs likums. Identificējošie dati šā likuma izpratnē ir personas vārds, uzvārds, personas kods vai identifikācijas numurs, bet, ja tāda nav, — dzimšanas datums un vieta."

1. Aizstāt 110. panta trešās daļas 1.punktā vārdu "izdarīt" ar vārdu "izteikt".
2. Aizstāt 113. panta ceturtajā daļā vārdus „dokumentā, kurā tiek fiksēta izmeklēšanas darbība, izdarīt" ar vārdu "izteikt".
3. Aizstāt 121. panta pirmās daļas 3. punktā vārdus "vārdu, uzvārdu, personas kodu" ar vārdiem "identificējošos datus".
4. Aizstāt 140. panta septītajā daļā vārdus "vārdu, uzvārdu, personas kodu" ar vārdiem "identificējošos datus".
5. Aizstāt 143. panta 1.1 daļas 5. punktā vārdus "vārdu, uzvārdu, personas kodu" ar vārdiem "identificējošos datus".
6. Izteikt 147. panta trešo daļu šādā redakcijā:

"(3) Liecības sastāvdaļa ir pratināmās personas identificējošie dati".

1. Izslēgt 182. panta otrās daļas otrajā teikumā vārdu "lēmumā".
2. 188. pantā:

izteikt pirmās daļas pirmo un otro teikumu šādā redakcijā:

"Uzsākot izņemšanu, izmeklēšanas darbības veicējs izsniedz personai, pie kuras tiek izdarīta izņemšana, lēmuma par izņemšanu kopiju. Šī persona par to parakstās.";

izlēgt trešajā daļā vārdus "un lēmuma".

1. Izteikt 12. nodaļas nosaukumu šādā redakcijā:

**"Rīcība ar lietām un dokumentiem".**

1. 235. pantā:

izteikt panta nosaukumu šādā redakcijā:

"235. pants. Lietu un dokumentu pievienošana krimināllietai un glabāšana";

izteikt pirmo daļu šādā redakcijā:

"(1) Izmeklēšanas darbību gaitā iegūtās lietas un dokumentus procesa virzītājs reģistrē krimināllietā esošajā lietu un dokumentu sarakstā.";

aizstāt otrajā daļā vārdus "lietisko pierādījumu" ar vārdu "lietu";

papildināt pantu ar 2.1 daļu šādā redakcijā:

"(21) Rīcība ar arestēto mantu notiek šā likuma 28. nodaļas kārtībā.";

papildināt panta astoto daļu ar otro teikumu šādā redakcijā:

"Pirmstiesas procesā līdz izmeklēšanas pabeigšanai procesa virzītājam krimināllietā esošajā lietu un dokumentu sarakstā jāveic atzīme par izmeklēšanas darbību gaitā iegūto lietu un dokumentu statusu kriminālprocesā.".

1. Izteikt 236. pantu šādā redakcijā:

**"236. pants. Lietu un dokumentu saraksts**

Lietu un dokumentu sarakstā procesa virzītājs norāda:

1) lietas vai dokumenta nosaukumu, kā arī lietas statusu un tā maiņu kriminālprocesā;

2) datumu un izmeklēšanas darbību, kad tie iegūti;

3) glabāšanas vietu;

4) datumu un galīgo rīcību ar lietu vai dokumentu.".

1. Izslēgt 266. panta ceturto daļu.
2. Izteikt 269. panta otro daļu šādā redakcijā:

"(2) Par aizturētā atbrīvošanu tiek sagatavots protokols, kurā tiek norādīts atbrīvošanas pamats, datums un laiks. Atbrīvojot aizturēto, viņam izsniedz aizturēšanas un atbrīvošanu protokola kopiju."

1. 270. pantā:

izslēgt piektās daļas trešo teikumu;

 papildināt pantu ar sesto daļu šādā redakcijā:

 "(6) Aizturēšana šā panta kārtībā nav atkārtota aizturēšana vienā kriminālprocesā."

1. Aizstāt 302. panta 1. punktā vārdus "vārdu, uzvārdu, personas kodu (ja tā nav, — dzimšanas gadu un datumu)" ar vārdiem "identificējošos datus".
2. Papildināt likumu ar 18.1 nodaļu šādā redakcijā:

"**18.1 nodaļa. Lietvedības īpatnības e-lietā**

**317.1 pants. Lietvedība e-lietā**

(1) Kriminālprocesa lietvedību kārto un visus ar šo procesu saistītos dokumentus augšupielādē vai veido un glabā e-lietā.

(2) E-lieta sastāv no Kriminālprocesa informācijas sistēmas, kuras pārzinis un turētājs ir Iekšlietu ministrijas Informācijas centrs, Prokuratūras informācijas sistēmas, kuras pārzinis un turētājs ir Latvijas Republikas Prokuratūra, un Tiesu informatīvās sistēmas, kuras pārzinis un turētājs ir Tiesu administrācija.

(3) Papīra formā iegūtos vai sagatavotos ar šo procesu saistītos dokumentus pārvērš elektroniskā formā, tos apliecinot ar elektronisko parakstu Eiropas Parlamenta un Padomes 2014. gada 23. jūlija regulas Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (49) (turpmāk – regula Nr. 910/2014) 3.panta 10. punkta izpratnē, ievērojot šādus noteikumus:

* 1. ir nodrošināts oriģinālā dokumenta satura attēlojums un atbilstība tam noteiktajā datu glabāšanas laikā;
	2. ir nodrošināta satura lasīšana elektroniski un, ja nepieciešams, atvasinājuma veidošana papīra formā;
	3. pārvērstais dokuments tiek aizsargāts pret papildinājumiem, izmaiņām vai neatļautu piekļūšanu vai iznīcināšanu.

 (4) Pārvēršamos dokumentus nodod procesa virzītājam un tie tiek glabāti līdz galīgā nolēmuma spēkā stāšanās dienai. Pārvērstā dokumenta glabāšanas un iznīcināšanas process notiek iestādes vadītāja noteiktajā kārtībā.

 (5) Šī panta trešajā daļā noteiktajā kārtībā elektroniskajā formā glabāšanai elektroniskā vidē pārvērstajam dokumentam ir tāds pats juridiskais spēks kā oriģinālajam dokumentam.

(6) Dokumentus, kas veidoti vai augšupielādēti e-lietā drīkst dzēst vai veikt korekcijas tikai uz lēmuma pamata un saskaņā ar šā likuma normām.

(7) Šajā likumā noteiktās prasības par dokumenta parakstīšanu vai apliecinājuma veikšanu ir izpildītas, ja dokumenti vai apliecinājumi izveidoti e-lietas sistēmā un parakstīti ar elektronisko parakstu Regulas ES Nr. 910/2014 3. panta 10. punkta izpratnē vai papīra dokumenta formā veiktais paraksts vai apliecinājums ir pārvērsts atbilstoši šā panta trešās daļas noteikumiem.

(8) Valsts noslēpumu saturošus objektus, apkopo atsevišķā sējumā, neievadot e-lietā. E‑lietā par to izdara atzīmi.

**317.2 pants. Procesuālo darbību apliecināšana**

(1) Persona, kura piedalās procesuālajā darbībā, ja šo procesuālo darbību ir paredzēts apliecināt ar savu parakstu, atbilstoši procesa virzītāja rīcībā esošajiem tehniskajiem līdzekļiem, var parakstīties:

ar drošu elektronisko parakstu;

uz paraksta attēla iegūšanas aparatūras sensora;

uz atsevišķas paraksta lapas;

ar sistēmas elektroniskajā pakalpojumā pieejamo elektroniskās parakstīšanas rīku (sistēmas rīku).

(2) Persona, kura tiek brīdināta par kriminālatbildību vai informēta par tās tiesībām un pienākumiem, apliecina to ar parakstu pēc procesuālās darbības.

(3) Procesuālās darbības vai dokumenta apliecinājumu var fiksēt arī skaņu, skaņu un attēlu ierakstā.

**317.3 pants.** **Iepazīšanās ar krimināllietas materiāliem e-lietā**

1. Par procesuālā dokumenta nosūtīšanu vai izsniegšanu, kā arī par iepazīstināšanu ar krimināllietas materiāliem ir atzīstama arī paziņošana personai par dokumenta pieejamību e-lietas portālā.
2. Pēc procesa virzītāja iniciatīvas vai personas motivēta pieteikuma tai var izsniegt e-lietas materiālu kopijas.

**317.4 pants.** **Par procesuālo dokumentu pieejamību e-lietā**

Par procesuālā dokumenta pieejamības dienu ir atzīstama diena, kad personai tiek paziņots par dokumenta pieejamību e-lietas portālā.".

1. 326. pantā:

aizstāt pirmās daļas 4. punktā vārdus "vārdu, uzvārdu, personas kodu" ar vārdiem "identificējošos datus";

aizstāt trešajā daļā skaitli un vārdus "šā likuma 482. pants" ar skaitli un vārdiem "šā likuma 482. pants un 484. pants".

1. Papildināt 361. pantu ar desmito daļu šādā redakcijā:

"(10) Arestēto mantu procesa virzītājs reģistrē krimināllietā esošajā lietu un dokumentu sarakstā.".

1. Papildināt 362. panta pirmās daļas otro teikumu ar vārdiem "vai arests tiek uzlikts virtuālajai valūtai".
2. Aizstāt 398.1 panta pirmās daļas 4. punktā vārdus "vārdu, uzvārdu, personas kodu" ar vārdiem "identificējošos datus".
3. Aizstāt 401. panta otrās daļas 3. punktā vārdus "vārdu, uzvārdu, personas kodu" ar vārdiem "identificējošos datus".
4. Aizstāt 405. panta pirmās daļas 1. punktā vārdus "vārdu, uzvārdu, personas kodu" ar vārdiem "identificējošos datus".
5. 406. pantā:

izteikt panta otro daļu šādā redakcijā:

"(2) Apsūdzētais parakstās par to, ka ir saņēmis apsūdzības kopiju un rakstveida informāciju par savām tiesībām, vienlaikus norādot saņemšanas datumu.";

izteikt panta ceturto daļu šādā redakcijā:

"(4) Ja apsūdzības kopijas izsniegšanas brīdī ir klāt apsūdzētā aizstāvis un pārstāvis arī viņi parakstās par lēmuma kopijas saņemšanu"

1. 412. pantā:

papildināt sestās daļas pirmo teikumu ar vārdiem „procesa virzītāja vai pilnvarotas personas klātbūtnē.";

papildināt 6.1 daļu ar vārdiem "procesa virzītāja vai pilnvarotas personas klātbūtnē";

1. Izslēgt 418. panta ceturto daļu.
2. Aizstāt 427. panta pirmās daļas 1. punktā vārdus "vārds, uzvārds, personas kods" ar vārdiem "identificējošie dati".
3. Aizstāt 437. panta pirmās daļas 3. punktā vārdus "vārdu, uzvārdu un personas kodu, bet, ja tāda nav, — dzimšanas gadu un datumu" ar vārdiem "identificējošos datus".
4. 482. pantā:

izteikt panta pirmo daļu šādā redakcijā:

"(1) Tiesas sēdes protokols ir procesuāls dokuments, kurā rakstveidā fiksē lietas iztiesāšanas gaitu un tiesas sēdē pieņemtos lēmumus vai kas iegūts ar tehniskiem līdzekļiem, ja tiesas sēdi pilnā apjomā fiksē skaņu vai skaņu un attēlu ierakstā."

papildināt ar 1.1 daļu šādā redakcijā:

"(11) Uzsākot lietas iztiesāšanu, tiesas sēdes protokolā norāda:

1) tiesas sēdes vietu un laiku (arī tiesas sēdes sākumu un beigas);

2) tiesas sastāvu, tiesas sēdes sekretāru, kā arī tulku, ja viņš piedalās tiesas sēdē;

3) apsūdzētā vārdu un uzvārdu;

4) noziedzīgu nodarījumu saskaņā ar apsūdzību;

5) juridiskās personas, pret kuru uzsākts process par piespiedu ietekmēšanas līdzekļa piemērošanu, nosaukumu un reģistrācijas numuru;

6) prokurora, aizstāvja vārdu un uzvārdu, ja viņi piedalās tiesas sēdē;

7) cietušā, viņa pārstāvja vārdu un uzvārdu, ja viņi piedalās tiesas sēdē;

8) tiesai pieteikto lūgumu būtību, ja tādi ir pieteikti, un attiecībā uz tiem tiesas pieņemto lēmumu saturu.";

izteikt otro daļu šādā redakcijā:

"(2) Tiesas sēdes protokolu uzglabā kopā ar krimināllietu vai ievieto un uzglabā tiesu informatīvajā sistēmā.";

aizstāt trešajā daļā vārdu "raksta" ar "sagatavo";

izslēgt ceturto daļu.

1. Izslēgt 483. pantu.
2. 484. pantā:

aizstāt nosaukumā vārdus "tiesas sēdes protokolā" ar vārdu "rakstveidā";

izslēgt otro daļu;

aizstāt trešajā daļā vārdus "fiksē arī" ar vārdiem "papildus fiksē";

papildināt trešo daļu ar 3.1 punktu šādā redakcijā:

"31)iebildumus pret tiesas sēdes priekšsēdētāja rīcību";

izteikt ceturto daļu šādā redakcijā:

"(4) Apsūdzētā, cietušā, liecinieka, ekspertu, kriminālprocesā aizskartā mantas īpašnieka, kura mantai uzlikts arests, liecības un citu procesā iesaistīto personu paskaidrojumus, tiesas debašu runas, replikas, apsūdzētā pēdējais vārds tiek ierakstīts tiesas sēdes protokolā.""

1. Papildināt 496. pantu ar ceturto daļu šādā redakcijā:

"(4) Personām, kuras piedalās lietas iztiesāšanā, ir tiesības izteikt iebildumus pret tiesas sēdes priekšsēdētāja rīcību."

1. Izslēgt 516. panta otrajā daļā vārdus "slēgtā aploksnē".
2. Aizstāt 524. panta 6. punktā vārdus "vārdu, uzvārdu, personas kodu, bet, ja tāda nav, — dzimšanas datumu un vietu" ar vārdiem "identificējošos datus".
3. 634.1 pantā:

aizstāt septītās daļas 7. un 8. punktā vārdus "vārdu, uzvārdu, personas kodu" ar vārdiem "identificējošos datus";

aizstāt devītās daļas 1. punktā vārdus "vārdu, uzvārdu, personas kodu" ar vārdiem "identificējošos datus"."

**36. Papildināt pārejas noteikumus ar 73. un 74. punktu šādā redakcijā:**

"73. Šā likuma 18.1 nodaļā ietvertās normas prokuratūra un tiesa piemēro sākot no 2021. gada 15. marta, bet izmeklēšanas iestādes atbilstoši tehniskajam nodrošinājumam.”.

74. Nodrošinot iespēju iepazīties ar krimināllietas materiāliem personai, kura atrodas ieslodzījuma vietā, procesa virzītājs ņem vērā ieslodzījuma vietas tehnisko nodrošinājumu."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs